Desa KEDA Kampung Berjaya

= Desa KEDA Kampung Berjaya =

## Latar Belakang
Desa KEDA merupakan penempatan yang diwujudkan oleh Lembaga Kemajuan Wilayah Kedah (KEDA) bermula dari tahun 1991 kepada penduduk Negeri Kedah yang termasuk dalam kategori Miskin Tegar. Terdapat 56 Desa KEDA di kawasan operasi KEDA yang dikategorikan kepada tiga jenis penempatan iaitu Program Perumahan Rakyat Termiskin (PPRT), Keselamatan dan Pembangunan (KESBAN) dan Kampung Tradisional.

**Desa KEDA Kampung Berjaya** merupakan salah satu penempatan yang dibangunkan dibawah Program Keselamatan dan Pembangunan (KESBAN) dan Kampung Tradisional oleh Lembaga Kemajuan Wilayah Kedah (KEDA) pada tahun 1980an. Pada tahun 1985, penempatan ini mula diduduki dengan bilangan rumah sebanyak 164 buah rumah dan memberi manfaat kepada 960 orang penduduk Daerah Kuala Muda Negeri Kedah.

## Sejarah Kampung
Hutan Simpan Sungkup adalah suatu kawasan hutan simpanan Kerajaan Negeri Kedah. Hutan Simpan Sungkup terletak di Batu 36 Jalan Bukit Selambau iaitu 7km dari Pekan Jeniang dan 15 km dari Pekan Bukit Selambau. Hutan ini diteroka akibat oleh 4 orang penduduk dari Bukit Selambau diketuai oleh En Hassan Bin Amin, En Ali Bin Ismail dari Jeniang dan En. Abdul Majid bin Sulaiman dari Kampung Lubuk Batu dan sejumlah 183 orang peneroka pada peringkat awal dan diikuti oleh 250 orang peneroka seterusnya. Seramai 433 orang telah meneroka Hutan Simpan Sungkup tersebut. Hutan Simpan Sungkup telah diteroka secara tidak sah walaupun telah dibuat permohonan oleh penduduk. Oleh kerana kemiskinan peneroka sanggup menempuh segala rintangan dan cabaran hutan belantara yang tebal. Hutan Simpan Sungkup diperkenalkan oleh Menteri Besar Kedah ketika itu YB Datuk Syed Ahmad Shahabudin, Duli Yang Haha Mulia Tuanku Sultan Kedah menjemput peneroka untuk mengadakan perbincangan kenapa dan mengapa tanah simpanan tersebut perlu diteroka. Keputusan dari perjumpaan tersebut Kebawah Duli Tuanku Sultan memperkenankan untuk menganugerahkan tanah tersebut kepada peneroka dengan kadar ¼ ekar setiap seorang peneroka untuk dijadikan tempat tinggal. Setelah proses temuduga hanya 204 orang sahaja yang layak mendapat lot tanah tersebut. Rancangan teratur Kampung Berjaya diilhamkan oleh Menteri Besar Kedah pada masa itu YB Datuk Syed Ahmad Shahabudin pada 17 Mac 1977.Nama Desa KEDA Kampung Berjaya diambil sempena nama Kampung asal iaitu Kampung Berjaya.  

## Info Desa
 

## Geografi
Desa KEDA **Kampung Berjaya** merupakan sebuah kampung yang terletak di Mukim Gurun iaitu 16 km dari Pekan Gurun dan 14 km dari susur keluar Tol Gurun menghala ke Pekan Jeniang.  

## Kepimpinan
Desa-desa KEDA yang diwujudkan mempunyai Jawatankuasa Pasukan Perancang Pelaksana Program (4P) dipilih melalui Mesyuarat Agung 4P yang diadakan 2 tahun sekali bagi merancang dan melaksanakan program atau aktiviti untuk pembangunan Desa KEDA ke arah melahirkan komuniti yang sejahtera. Pejabat KEDA Zon 7, Kuala Muda/ Yan yang diketuai oleh Pegawai Pembangunan Zon dan seorang penyelia merupakan wakil KEDA yang dipertanggungjawab untuk membangunkan Desa KEDA Kampung Berjaya. Penyelia kampung akan berhubung dengan Jawatankuasa 4P yang akan membantu pelaksanaan program dan tugas-tugas lain yang diarahkan dari semasa ke semasa. Jawatankuasa 4P terdiri daripada 15 ahli jawatankuasa iaitu Pengerusi, Timbalan Pengerusi, Setiausaha, Bendahari dan 11 Biro yang membantu KEDA melancarkan perjalanan program demi memastikan kesejahteraan penduduk.

## Senarai Ahli Jawatankuasa 4P Desa KEDA Kampung Berjaya
Senarai Ahli Jawatankuasa 4P Desa KEDA Kampung Berjaya bagi sesi 2024/2026 adalah seperti berikut :
 

## Maklumat Penduduk
Maklumat penduduk Desa KEDA Kampung Berjaya adalah seperti berikut :
  

## Pendidikan
Tahap pendidikan penduduk Desa KEDA Kampung Berjaya adalah seperti berikut:
 

## Pendapatan Kasar Isi Rumah
Penduduk Desa KEDA Kampung Berjaya dikategorikan sebagai Penduduk Luar Bandar Semenanjung Malaysia yang berpendapatan rendah. Rata-rata penduduk merupakan golongan B40 yang berpendapatan rendah. Pendapatan Kasar Isi Rumah adalah seperti berikut:
 

## Kegunaan Tanah
Secara keseluruhannya, pembangunan tanah untuk Desa KEDA Kampung Berjaya ialah sebanyak 95.49 ha yang merangkumi tapak kediaman seluas 95.49 ha.

## Hak Milik Penduduk
Bilangan kenderaan yang dimiliki penduduk Desa KEDA Kampung Berjaya adalah seperti berikut :
  

## Kemudahan Asas
Dari segi infrastruktur, jalan kampung berturap sedia ada 2.0 km manakala 1.0 km bagi jalan kampong tidak berturap (tanah,crusher run,laterit). Sistem parit berkeluasan 0.01% dari keluasan kampung. Bekalan air terawat dalam kategori Sistem Bekalan Air Awam merangkumi beberapa rumah iaitu sebanyak 164 buah rumah dan 30 buah rumah mengunakan sistem bekalan air alternatif. Bekalan elektrik dalam kategori grid sedia ada digunakan oleh semua rumah kediaman sebanyak 164 buah rumah. Sistem pembentungan menggunakan Tandas Sanitasi yang dilengkapi dengan rumah tandas, mangkuk tandas, slab, paip penyambung outlet, tangki najis/ septik dan bekalan air bagi setiap rumah.

Dari segi capaian/ akses liputan, talian internet ada dan tahap kepuasan kurang baik. Telefon bimbit ada dan tahap kepuasan baik manakala siaran televisyen dan radio ada dan tahap kepuasan baik.

Dari segi infra, Desa KEDA Kampung Berjaya dilengkapi masjid 1 buah, surau 1 buah, balai raya 1 buah, Perpustakaan 1 buah, Dewan orang Ramai 1 buah dan gelanggang permainan /kompleks sukan serta tapak perkuburan. 

## Golongan Khas
Golongan Orang Kurang Upaya (OKU) dan Golongan Khas di Desa KEDA Kampung Berjaya adalah seperti berikut :